KOMISSION KERTOMUS BUDJETTIVALLAN KÄYTTÄJÄLLE dollari/euro -pariteetin muutosten vaikutuksista EMOTR:n tukiosaston menoihin varainhoitovuonna 2001 - VARAINHOITOVUOSI 2001

I. JOHDANTO

Dollarin arvo vaikuttaa merkittävästi EMOTR:n tukiosaston menoihin.

Useiden maataloustuotteiden vientitukiin (viljat, riisi ja sokeri) sekä eräisiin yhteisön sisäisiin tukiin (tärkkelyksen tuotantotuki, sokerin käyttötuki kemianteollisuudelle, puuvillan tuki) tarvittavat määrärahat määritetään euroina vahvistettujen yhteisön hintojen ja dollareina ilmoitettujen maailmanmarkkinahintojen välisen eron perusteella.

Vaikka muut tekijät säilyvät ennallaan, dollarin arvon vaihtelu suhteessa euroon muuttaa euroina ilmoitettujen yhteisön hintojen ja maailmanmarkkinahintojen välistä eroa ja sen vuoksi myös tuotantotukien ja vientitukien määrää. Dollarin arvon noustessa tämä ero pienenee ja menot laskevat; dollarin arvon lasku taas kasvattaa erotusta ja nostaa menoja.

Eurooppa-neuvosto ilmoitti 11. ja 12. helmikuuta 1988 haluavansa ottaa pitämänsä kokouksen päätelmissä selvästi huomioon dollarin arvon muutoksen vaikutukset maatalousmenoihin.

Neuvosto hyväksyi tämän tavoitteen mukaisesti talousarviota koskevasta kurinalaisuudesta 24. kesäkuuta 1988 tehdyllä päätöksellään [1] järjestelmän, jossa säädetään 1 miljardin ecun suuruisen varauksen ottamisesta yhteisön talousarvioon "väliaikaisesti dollarin ja ecun välisen markkinoilla todetun valuuttakurssin merkittävistä ja odottamattomista muutoksista suhteessa talousarviossa käytettyyn pariteettiin johtuvien vaikutusten kattamiseksi" [2] .

[1] EYVL L 185, 15.7.1988, s. 29.

[2] Yhteisen rahan käyttöönoton jälkeen 1.1.1999 lainsäädäntöviittaukset ecuun on korvattu eurolla.

Eurooppa-neuvosto vahvisti Edinburghissa 11. ja 12. joulukuuta 1992 pidetyssä kokouksessa rahoitusvarauksen säilyttämisen ennallaan ajanjaksona 1993-1999, mutta päätti vähentää sen määrän 500 miljoonaan ecuun vuodesta 1995 alkaen. Lisäksi talousarviota koskevasta kurinalaisuudesta ja talousarviomenettelyn parantamisesta 29. lokakuuta 1993 tehdyssä Euroopan parlamentin, neuvoston ja komission välisessä sopimuksessa [3] määrätään, että rahoitusvarauksen tarkoituksena on kattaa dollarin valuuttakurssin merkittävistä ja odottamattomista muutoksista suhteessa talousarviossa käytettyyn valuuttakurssiin johtuvat, budjettimenoihin kohdistuvat vaikutukset. Neuvosto teki 31. lokakuuta 1994 talousarviota koskevasta kurinalaisuudesta uuden päätöksen [4], jossa otetaan huomioon Edinburghissa pidetyn Eurooppa-neuvoston kokouksen ja vuoden 1993 toimielinten välisen sopimuksen päätelmät. Kuten vuoden 1988 päätöksessäkin tässä uudessa päätöksessä säädetään, että talousarviota laadittaessa käytettävä dollari/ecu -valuuttakurssi on edellistä varainhoitovuotta edeltäneen vuoden kolmen ensimmäisen kuukauden aikana valuuttamarkkinoilla voimassa ollut keskikurssi.

[3] EYVL C 331, 7.12.1993, s. 1.

[4] EYVL L 293, 12.11.1994, s. 14.

Berliinissä 24. ja 25. maaliskuuta 1999 kokoontuneen Eurooppa-neuvoston päätelmissä todettiin vuoden 1999 jälkeistä kautta silmällä pitäen, että rahoitusvaraus olisi poistettava asteittain vuoden 2002 loppuun mennessä. Vuosina 2000 ja 2001 rahoitusvaraus olisi edelleen 500 miljoonaa euroa, mutta se vähennettäisiin 250 miljoonaan euroon vuonna 2002. Eurooppa-neuvoston päätelmät vahvistettiin 6. toukokuuta 1999 tehdyssä toimielinten välisessä sopimuksessa [5]. Vuoden 1994 päätös korvattiin talousarvion kurinalaisuudesta 26. päivänä syyskuuta 2000 annetulla neuvoston asetuksella (EY) N:o 2040/2000 [6], jota alettiin soveltaa 1. lokakuuta 2000. Mainitun asetuksen 8-13 artiklassa säädetään Berliinissä kokoontuneen Eurooppa-neuvoston päätelmien mukaisesta euro/dollari -valuuttakurssin huomioon ottamisesta. Asetuksessa säädetään, että vuosina 2000 ja 2001 rahoitusvaraus on edelleen 500 miljoonaa euroa ja että se vähennetään 250 miljoonaan euroon vuonna 2002 ja tämän jälkeen poistetaan varainhoitovuodesta 2003 alkaen. Jos dollarin arvo suhteessa euroon nousee talousarviossa käytettyyn valuuttakurssiin verrattuna, tukiosastossa aikaansaadut säästöt siirretään rahoitusvaraukseen enintään 500 miljoonan euron määrään asti (250 miljoonaan euroon asti vuonna 2002). Jos talousarviokustannukset kasvavat ja kustannuksia ei voida kattaa EMOTR:n tukiosaston 1-3 osaston talousarviomäärärahoista sen vuoksi, käytetään rahoitusvarausta, ja määrärahasiirrot tehdään niihin EMOTR:n tukiosaston budjettikohtiin, joihin dollarin heikentyminen on vaikuttanut. Rahoitusvaraukseen turvaudutaan, jos mainitut säästöt tai tapauksen mukaan lisämenot ovat suuremmat kuin 200 miljoonan euron neutraali marginaali (100 milj. euroa vuonna 2002).

[5] EYVL C 172, 18.6.1999, s. 1.

[6] EYVL L 244, 29.9.2000, s. 27.

Komissio esittää budjettivallan käyttäjälle asetuksen (EY) N:o 2040/2000 10 artiklan mukaisesti tämän varainhoitovuotta 2001 koskevan kertomuksen vaikutuksista, jotka kohdistuvat EMOTR:n tukiosaston 1-3 osaston menoihin ja jotka johtuvat ajanjaksolla 1. elokuuta 2000-31. heinäkuuta 2001 tapahtuneista dollarin ja euron keskimääräisen valuuttakurssin muutoksista suhteessa talousarviossa käytettyyn valuuttakurssiin. Kertomuksen tietoja käytetään arvioitaessa, pitäisikö näiden vaikutusten vuoksi ehdottaa siirtoa rahoitusvarauksesta tai rahoitusvaraukseen sekä arvioitaessa määrää, johon se kohdistuisi.

II. DOLLARIN ARVON VAIKUTUS EMOTR:N TUKIOSASTON MENOIHIN VARAINHOITOVUONNA 2001

Euro/dollari -valuuttakurssin muutosten vaikutusten arvioimiseksi varainhoitovuonna 2001 on asetuksen (EY) N:o 2040/2000 8 artiklan mukaisesti otettava huomioon 1. elokuuta 2000-31. heinäkuuta 2001 todetun euron ja dollarin keskimääräisen valuuttakurssin ja vuoden 2001 talousarviossa käytetyn valuuttakurssin välinen ero.

Koska 31. lokakuuta 1994 tehdyn päätöksen säännöksiä sovellettiin edelleen alustavaa talousarvioesitystä laadittaessa toukokuussa 2000, varainhoitovuoden 2001 määrärahojen arvioimisessa käytetty valuuttakurssi oli 1 euro = $ 0,99 (vuoden 2000 tammi-, helmi- ja maaliskuun keskikurssi). Kun komissio hyväksyi vuoden 2000 lokakuun lopussa maatalousmenoja koskevan oikaisukirjelmän alustavaan talousarvioesitykseen, asetuksen (EY) N:o 2040/2000 säännökset olivat jo tulleet voimaan. Mainitun asetuksen 8 artiklan 1 kohdan mukaisesti kurssia tarkistettiin siten, että 1 euro = $ 0,91 (vuoden 2000 heinä-, elo- ja syyskuun keskikurssi).

Kun komissio hyväksyi maataloutta koskevan alustavan esityksen korjaavaksi ja täydentäväksi talousarvioksi vuoden 2001 tammikuun lopulla, kurssia tarkistettiin asetuksen (EY) N:o 2040/2000 8 artiklan 2 kohdan mukaisesti uudelleen siten, että 1 euro = $ 0,87 (vuoden 2000 elo-joulukuun keskikurssi sekä vuoden 2001 tammi-kesäkuuta koskevissa ennusteissa käytetty vuoden 2000 syys-joulukuun keskikurssi). Lopulliseksi talousarvion kurssiksi vuoden 2001 talousarvioennusteita laadittaessa tuli 1 euro = $ 0,87.

Seuraavassa taulukossa esitetään viiteajanjakson aikana todetut valuuttakurssin kuukausittaiset muutokset verrattuna talousarviossa käytettyyn kurssiin 1 euro = $ 0,87:

>TAULUKON PAIKKA>

Dollarin pyöristetyn keskikurssin voidaan havaita olleen tarkasteluajankohtana 1 euro = $ 0,89 eli 2,3 prosenttia enemmän kuin talousarvion valuuttakurssi, ja vastaavan dollarin alenemista 2,2 prosentilla. Tästä dollarin arvon alenemisesta aiheutui EMOTR:n tukiosastolle lisämenoja.

Todettu keskikurssi, 1 euro = $ 0,89, vastaa päiväkurssien aritmeettista keskiarvoa kyseisellä 12 kuukauden ajanjaksolla. Tämän 12 kuukauden keskiarvon keskimääräinen kuukausikurssi vaihteli vuoden 2001 tammikuun enimmäisarvon, 1 euro = $ 0,94, ja vuoden 2001 kesäkuun vähimmäisarvon, 1 euro = $ 0,85, välillä.

Dollarin kurssin alenemisesta koituneiden menojen arvioimiseksi täsmällisesti tilanteessa, jossa erot suhteessa talousarvion valuuttakurssiin olivat vaihtelevia, on tarpeen vahvistaa kyseisenä ajanjaksona painotettu dollarin keskikurssi niiden maataloustuotteiden osalta, joiden euroina ilmoitettuihin menoihin dollari vaikuttaa, ottaen huomioon vientitukea tai muuta yhteisön tukea saavien vietyjen määrien kausivaihtelut. Vuonna 2001 kaikkia kyseisiä tuotteita ja toimenpiteitä koskeva painotettu keskikurssi oli 1 euro = $ 0,895.

Tämän perusteella EMOTR:n tukiosastolle dollarin arvon alenemisesta suhteessa talousarvion pariteettiin aiheutuvia lisämenoja koskeva arvio kohoaa varainhoitovuonna 2001 115 miljoonaan euroon.

Kyseisiä menoja koskeva yksityiskohtainen laskelma esitetään liitteessä, ja se jakautuu luvuittain seuraavasti:

B1-10: Peltokasvit (viljakasvit)

B1-11: Sokeri

B1-13: Puuvilla

B1-18: Muut kasvintuotannon alat (riisi)

B1-30: Liitteeseen I kuulumattomat tuotteet (viljat, sokeri, riisi)

B1-32: Saaret ja syrjäiset alueet // 89 milj. euroa

9 milj. euroa

7 milj. euroa

1 milj. euroa

9 milj. euroa

1 milj. euroa

YHTEENSÄ // 115 milj. euroa [7]

[7] Pyöristämisen vuoksi yksittäiset kohdat eivät välttämättä vaikuta kokonaismäärään.

Muilla tuotannonaloilla, erityisesti eläintuotteiden alalla on huomattava, että edellisen vuoden tapaan dollareina ilmoitettuja maailmanmarkkinahintoja ei otettu huomioon talousarviota laadittaessa. Tämän vuoksi ei ollut tarpeen arvioida dollarin arvon muutosten vaikutuksia kyseisille aloille myönnettyihin vientitukiin tai yhteisön tukiin.

Koska 115 miljoonan euron lisämenot varainhoitovuonna 2001 ovat alle asetuksen (EY) N:o 2040/2000 11 artiklan 2 kohdassa mainitun 200 miljoonan euron neutraalin marginaalin, rahoitusvarauksesta ei voida tehdä siirtoa. Lisämenot voidaan kuitenkin kattaa EMOTR:n tukiosaston 1-3 osaston vuotta 2001 koskevista talousarviomäärärahoista.

LIITE - Euro/dollari -valuuttakurssin muutosten vaikutus EMOTR:n tukiosaston menoihin: varainhoitovuosi 2001

>TAULUKON PAIKKA>

HUOM: Taulukon tietojen perusteella euro/dollari -valuuttakurssin 10 prosentin lasku aiheuttaisi 402 miljoonan euron suuruisen muutoksen menoihin.

(1) Vähennetty viedyt verolliset ja nollatuen saaneet määrät.

LIITETTÄ KOSKEVAT SELITTÄVÄT HUOMAUTUKSET

Taulukkojen sarakkeessa a esitetään kaikki ne talousarvion kohdat, joihin dollarin arvon muutokset suhteessa talousarviossa käytettyyn pariteettiin vaikuttavat selvästi ja välittömästi.

Sarakkeessa b ilmoitetaan kyseisenä ajankohtana arvioidut keskimääräiset maailmanmarkkinahinnat dollareina.

Ne vastaavat joko yhteisön tuotteiden viennin yhteydessä toteutuneita keskimääräisiä myyntihintoja tai eri tukien laskemisessa käytettyjä hintoja.

Nämä hinnat kerrotaan tarkistuskertoimella [sarake c], joka osoittaa tuen tai vientituen määrittämiseksi huomioon otetun maailmanmarkkinahinnan painotuksen. Esimerkiksi maissin maailmanmarkkinahinta vaikuttaa 1,6 kertaa tärkkelyksen tuotantotukeen.

Tarkistuskertoimella korjatut keskimääräiset maailmanmarkkinakurssit dollareina esitetään sarakkeessa d.

Sarakkeessa e esitetään euron/dollarin todetut keskimääräiset, suoraan painotetut valuuttakurssit, joissa otetaan huomioon vientitukia tai yhteisön tukea saavien määrien kausivaihtelu.

Sarakkeissa f ja g ilmoitetaan korjatut keskimääräiset maailmanmarkkinahinnat muunnettuina euroiksi talousarvion valuuttakurssin, 1 euro = $ 0,87, ja sarakkeessa e ilmoitettujen, todettujen painotettujen keskimääräisten kurssien avulla.

Valuuttakurssien vaihtelun yksikkövaikutus ilmoitetaan euroina tonnilta sarakkeessa h. Kun kyseinen yksikkömäärä on kerrottu tukea ja/tai vientitukea kyseisenä aikana saaneilla arvioiduilla määrillä [sarake i], saadaan vaikutukset, jotka ilmoitetaan sarakkeessa j (vihreinä euroina) ja sarakkeessa l (budjettieuroina).